לורן סביר

ביוגרפיה

לורן סביר נולדה בפתח תקווה, גדלה ברמת אפעל ובהיותה בת שש עשרה עברה ליהוד.
למדה בלט (1997–2000) בבית הספר למחול "ביכורי העיתים" בתל אביב, ולאחר מכן תיאטרון (2004-2000) בתיכון לאמנויות על שם "תלמה ילין" בגבעתיים.
בצבא (2004–2006) שירתה כזמרת בלהקת פיקוד המרכז, בניהולו המוזיקלי של דרור אלכסנדר ובמסגרת השירות הופיעה בתוכנית המנציחה שירה של חללי צה"ל "כדי שלא יאבד" בשנים 2005–2006. בשנת 2005 בשיר "נער ונערה" שאת מילותיו כתב החלל אביב גונן, בשנת 2006 בשיר "אהבה ראשונה" שאת מילותיו כתב החלל צחי איטח. בשנת 2005 נסעה עם משלחת מטעם הצבא להופיע בגרמניה בפני קהילות יהודיות.
בשנת 2006, מיד עם תום שירותה הצבאי, החלה את לימודיה בבית הספר הגבוה לאמנויות הבמה "בית צבי" ברמת גן. היא גילמה שם, בין השאר, את ג'יני במחזמר "שיער", את ראמפלטיזר במחזמר "קאטס", ואת הקיסרית בהצגה "הסיפור שאינו נגמר". במהלך לימודיה זכתה במלגות: "ג'ורג' ואל" תחרות שירים מתוך מחזות זמר ובמלגת "מתילדה אלקלעי".
בכיתה ג', בגיל תשע, דיגמנה ביחד עם אחיה לחברת "הוניגמן" ובאותה שנה החלה לשחק במופעים קהילתיים ביישוב מגוריה – רמת אפעל בבימויו של עופר שפריר, ובעיבודו המוזיקלי של מירון מינסטר.
בכיתה ה', בגיל אחת עשרה, הצטלמה לפרסומת לחברת "תפוצ'יפס".
בכיתה ח', בגיל ארבע עשרה, הצטלמה לסרט הסטודנטים "בצער רב" של הבמאית טלי שלום.
בכיתה ט', בגיל חמש עשרה, הצטלמה לסרט הסטודנטים "ארונות ירוקים" של הבמאית טלי שלום.
בכיתה י"א, בגיל שבע עשרה, הצטלמה לפרסומת לחברת "אופיס דיפו".
ב-2010 הגישה סביר פינת בילויים בתוכנית "קום והתהלך בארץ", ברשת, ערוץ 2.
בשנים 2010–2011 גילמה סביר את לואיזון בתו הקטנה של הגיבור הראשי בהצגה "החולה המדומה" פרי עטו של מולייר, בבימויו של מיטקו בוזקוב, שהציג תיאטרון באר-שבע.
נכון ל-2012 לורן סביר משחקת ושרה בתפקיד הראשי במחזמר "גלי" בתיאטרון אורנה פורת, בבימויו של עופר שפריר. סביר מגלמת את דמותה של גלי, ילדה שעולה לכיתה א'. זהו המחזמר הראשון לילדים משירי אהוד מנור. סביר שרה שירים רבים שלו כגון: "לעולם בעקבות השמש", "שיר עם נקי", "ברוש", "נחליאלי", "אחותי הקטנה" ועוד.
היא משחקת בהצגה "גטו" בקאמרי מאז שנת 2010. מגלמת את דמותה של זהבה ב"זהבה ושלושת הדובים" היא משחקת בתפקיד ולנטין בהצגה "הרוזן ממונטה כריסטו" בעיבודו ובבימויו של עידו ריקלין בתיאטרון באר שבע. משחקת את בנצי ב"סוד השירים של מיכל". משחקת חתולה כושית בהצגה "דירה להשכיר" ושיחקה עם ההצגה בפני הקהילה היהודית בלונדון. משחקת בתפקיד חנה ב"מכתבים לאחי". משחקת את באנה, חברתו של מוגלי ב"ספר הג'ונגל חברים לנצח".
בשנים 2012-2013 משחקת בתפקיד יפית החיננית בסדרה "מר עגבנייה", שמשודרת בערוץ הופ!. כמו כן, בשנת 2013 משחקת את ציקי בעונה השנייה של "השטותריקים" לצידם של שי ורועי.  
בשנת 2018 הופיעה בתור עצמה בעונה הראשונה של הסדרה "גן הצוציקים מארח" לצד הכוכבים של ערוץ בייבי בתור בובות.

קריירת דיבוב

לורן סביר החלה לדבב סרטים וסדרות בהיותה בת שבע עשרה, בכיתה י"א. נכון למאי 2012 דיבבה למעלה ממאה סרטים, סדרות, טריילרים וקריינות. בין דיבוביה: אסטרו-בוי ב"אסטרו-בוי", טריקסי ב"צעצוע של סיפור 3", קורליין ג'ונס ב"קורליין ודלת הקסמים", סילברמיסט ב"טינקרבל", אסטריד ב"הדרקון הראשון שלי", ריימונד ב"ריימונד", רוני בוץ ב"רוני בוץ", לו ב"לו", פיטברי ב"ארתור והמינימונים 2", ג'ול ב"ריו", שארלוט לה-בוף ב"הנסיכה והצפרדע", פריפז (אפלג'ק) וקשת בענן (ריינבו דאש) ב"הפוני הקטן שלי: חברות היא קסם", ואת טליה בלולירוק ועוד. בנובמבר 2016 עלתה לשידור הסדרה "מפלצות קטנות" בערוץ 2 (מטעם רשת) ובה לורן מדובבת כמה מן הבובות בסדרה (לצד שחקנים כאוהד קנולר, שמרית לוסטיג סאם בה דני פנטום ואחרים). ב-2018 דיבבה את דמותה של מייביס בסרט "מפלצת של מלון 3: יוצאים לחופשה".

חיים אישיים

אחותה הקטנה בר סביר מדבבת (ואף נחשבת למדבבת הישראלית הצעירה ביותר) ואחיה הגדול בן סביר שיחק בתיאטרון הבימה. ב-2014 התחתנה עם בן זוגה דור בסו.